Švibov

Švibov je prírodná rezervácia v pohorí Považský Inovec v podcelku Nízky Inovec, približne 1 km juhovýchodne od obce Nová Lehota. Je v správe štátnej ochrany prírody Biele Karpaty. Nachádza sa v katastrálnom území obce Nová Lehota, okres Nové Mesto nad Váhom v Trenčianskom kraji. Vyhlásená bola v roku 1993 na rozlohe 3,4 ha, bez ochranného pásma. Na území rezervácie platí 4. stupeň ochrany. Predmetom ochrany je: Veľmi cenný fragment kyslej dubiny na kryštaliniku Považského Inovca s typickými indikačnými druhmi. Územie je v kontakte s xerotermnými spoločenstvami na vápencoch a dolomitoch obalovej série Považského Inovca. Referencie Externé odkazy Švibov v Zozname osobitne chránených častí prírody SR Chránené územia, Štátna ochrana prírody Slovenskej republiky